אריאל לוינסון

ממוזער
אריאל לוינסון (נולד ב-15 באוגוסט 1979) הוא מייסד ומראשי [https://www.bina.org.il/secular-yeshivot/jsy/ הישיבה החילונית בירושלים], פעיל מרכזי בזירת ההתחדשות היהודית בישראל ובהתחדשות העירונית של ירושלים בעשור השני של המאה ה-21. הוא מרצה ומלמד במוסדות חינוך ובאקדמיה, חוקר ומבקר ספרות, פובליציסט, יזם תרבות ומנהל אמנותי בתחומים הקשורים לספרות עברית, היסטוריה יהודית ותרבות ישראלית, יזמות וחדשנות תרבותית. פרסם עשרות מאמרי ביקורת, מאמרים מסות בעיתונות הישראלית ובאתרי אינטרנט מובילים.

== ביוגרפיה ==
אריאל לוינסון נולד וגדל בירושלים למשפחה דתית והתחנך במוסדות לימוד ובישיבות של המגזר הדתי-לאומי, ביניהם ישיבת מעלה גלבוע של הקיבוץ הדתי. בין השנים 1998–2002 שירת בצה"ל כתצפיתן-לוחם ביהודה ושומרון ובגבול לבנון, והיה ממייסדי מדור תצפית בבית הספר למודיעין שדה של חיל האיסוף הקרבי.

לאחר שחרורו מצה"ל עזב לוינסון את העולם הדתי והחל לעבוד כרועה צאן במצפה עזוז בנגב. בשנת 2003 חזר לירושלים והחל ללמוד ספרות עברית ומדעי היהדות באוניברסיטה העברית. במקביל למד לתעודת הוראה במכון ׳כרם׳ בירושלים. במהלך לימודיו יזם אריאל פעילות תרבותית והנחה ערבי ספרות רבים.

בשנת 2005 לוינסון יזם, ביחד עם מיכאל מנקין, את הוצאת כתב העת 'דור ג׳ – חברה צעירה בישראל' בה לקחו חלק יוצרים, פובליציסטים וכותבים בראשית דרכם כגון: עודד נעמן, יפתח אשכנזי, מריק שטרן, נועה מיליקובסקי, ענבר מיכלזון, יאיר אלדן, אריאל זינדר, ועוד. באותן שנים ייסד לוינסון את ליין האירועים 'שוטטות' בירושלים, היוזמה הראשונה שפעלה לחבר את קהל הסטודנטים למרכז העיר המשתקם לאחר האינתיפאדה השנייה.

תוך כדי לימודי התואר השני בספרות עברית החל לוינסון ללמד בבתי ספר תיכון ובמכינות קדם צבאיות ברחבי הארץ, ובשנת 2010 החל בהקמת הישיבה החילונית בירושלים ביחד עם אבישי וול וניר עמית ובשיתוף עם ארגון 'בינ״ה'. עם ייסוד הישיבה החילונית, יצר אריאל לוינסון כראש בית המדרש את התוכנית החינוכית, כשהוא עצמו מלמד בה שני נושאים מרכזיים: היכרות עם ארון הספרים היהודי ולימוד הגותם ויצירתם של 'החילונים הראשונים' דוגמת משה מנדלסון, אחד העם, מיכה יוסף ברדיצ’בסקי, ח.נ. ביאליק ויוסף חיים ברנר.

תהליך הקמתה של הישיבה החילונית בירושלים תועד בסרט הדוקומנטרי Fringes ('מקצה לקצה', 2013) של היוצרת פאולה ויימן-קלמן והמפיק ג'ונתן לופטין שליוו את המייסדים והתלמידים למשך כל שנת ההקמה הראשונה.
אחד מאירועי הדגל שייסד ומוביל לוינסון כמנהל אמנותי במסגרת שיתוף פעולה של הישיבה החילונית בירושלים עם מוזיאון מגדל דוד ובחסות עיריית ירושלים הוא 'פטישים בלילה' – ערב לימוד ותרבות, מוזיקה ואמנות בערב יום העצמאות מדי שנה. האירוע מתקיים במשך 12 שעות במוזיאון מגדל דוד ונועד לחגוג את התרבות הישראלית הצעירה ולשתף יוצרי המוזיקה, מורים, סופרים ומשוררים, תקליטנים, אנשי עשייה קהילתית וחברתית, רקדנים, ואמנים בין תחומיים. האירוע הראשון התקיים בשנת 2013.

במהלך השנים שימש אריאל כמבקר ספרות באתר 'וואלה!' ובעיתון 'מקור ראשון' ופרסום מסות ספרותיות והיסטוריות במוסף 'ספרות ותרבות' של עיתון 'הארץ' ובמוסף 'שבת' של מקור ראשון.

באפריל 2014 הושק הספר "דיבוק ירושלים: פרוזה ירושלמית חדשה" אותו ערך לוינסון, אשר יצא בהוצאת ׳אינדיבוק' והישיבה החילונית בירושלים. הספר הוא אנתולוגיה של סיפורים קצרים שנכתבו על ידי סופרים וסופרות ירושלמים צעירים ומטרתו לסמן את דור היוצרים הבא בתרבות הישראלית אשר שואב את השראתו מהעיר ומהמקורות היהודיים.

משנת 2013 ועד שנת 2021 שימש אריאל לוינסון כחבר הוועד המנהל של ׳עונת התרבות בירושלים'ופסטיבל 'מקודשת', כמו גם של הארגון 'רשות הרבים' - רשת ירושלמית של 35 ארגוני יהדות-ישראלית: חילונים, מסורתיים ודתיים, שפועלים יחד להפיכת המרחב הציבורי הירושלמי לסובלני ופתוח. בעשור האחרון אריאל גם משמש מנהל אקדמי של הסטודיו לפיתוח מבית המיזם המשותף של קרנות גשר ואבי חי לקולנוע לטלוויזיה, וקרן מיימונידיס בו הוא אוצר ומנחה מפגשי לימוד והעשרה עבור קבוצות יוצרים בכירים בתעשיית הקולנוע והטלוויזיה בישראל.

לוינסון עובד עם קבוצות אומנים רבות במהלך השנים ומנחה אותם במפגשי לימוד המחברים בין תחום עיסוקם למקורות בתרבות היהודית, וביניהם סדנת מחקר ולימוד בנושא 'מדרש' עבור תסריטאים צעירים וסדנת מחקר ולימוד בנושא 'תפילה' עבור כוריאוגרפים, בחסות בית אבי חי. במסגרת עבודתו בישיבה החילונית בירושלים אריאל הוביל מספר משלחות ומסעות ללימוד והשראה בינלאומיות של מנהיגות חברתית, חינוכית ותרבותית מרחבי העולם היהודי לבירות תרבות יהודית היסטוריות כגון: קראקוב, סלוניקי, מרוקו ואוקראינה - חגיגה חיה של תרבות יהודית שהייתה ואיננה עוד.

בשנת 2018 אריאל סיים בהצלחה את עבודת הדוקטור שלו בחוג לספרות עברית באוניברסיטה העברית, בהנחיית פרופ' אריאל הירשפלד.

כיום אריאל משמש כמנהל-שותף בישיבה החילונית בירושלים, כמנהל אקדמי של [https://www.youtube.com/watch?v=oD0wwWeh2oQ&t=3s הסטודיו לפיתוח] וכמנהל אמנותי של מגוון אירועי תרבות ופסטיבלים וביניהם פסטיבל 'ניגונים בצדק' המתקיים בתלאביב משנת 2019.

== קישורים חיצוניים ==

* 
* [https://www.makorrishon.co.il/education/183847/ "ליצור רוחניות חילונית זה אתגר גדול", ראיון במוסף 'מוצ"ש' של מקור ראשון, 18.11.19]
* 
* [http://musaf-shabbat.com/2013/06/28/קדושת-החילון-אריאל-לוינסון/ ״קדושת החילון״, מסה במוסף ׳שבת׳, מקור ראשון, 28.6.13]
* [http://musaf-shabbat.com/2011/06/05/ההתגלות-כחוויה-אסתטית-אריאל-לוינסון/ ״ההתגלות כחויה אסתטית״, מסה במוסף ׳שבת׳, מקור ראשון, 5.6.11]
* [http://musaf-shabbat.com/2011/02/15/פרישמן-במדבר-אריאל-לוינסון/ ״פרישמן במדבר״, מסה במוסף ׳שבת׳, מקור ראשון, 15.2.11]
* [http://www.posenfoundation.co.il/wp-content/uploads/2013/10/part4.pdf ״תיאטרון הפרינג׳ של הישיבה החילונית בירושלים״] 
* [http://www.al-monitor.com/pulse/iw/originals/2014/05/secular-yeshiva-judaism-israel-identity-jerusalem-youth.html ישראל פולס, ״יהדות ותרבות נפגשות בישיבה חילונית בירושלים״, אל-מוניטור, 21.5.14]
* [http://www.havaya.info/renewal-keys ״מפתחות החידוש אצל מי?״, מאמר באתר ׳הוויה׳]
* [http://www.nrg.co.il/online/54/ART2/482/456.html?hp=54&cat=869&loc=10 יוסי אלי, ״ניצחון לחילונים בקריית היובל: זכו במתחם המריבה״, nrg, 20.6.13]
* [https://www.youtube.com/watch?v=5XZt5FVqCMw&ab_channel=הקרןהחדשהלישראל סרטון המתאר את הקמת הישיבה החילונית בירושלים]
* [https://www.youtube.com/watch?v=pHxQrL_bph4&ab_channel=12dakot אריאל לוינסון ב-׳12 דקות׳, על השיגעון בתרבות העברית]
* [https://www.youtube.com/watch?v=phmgWoIO2u8&ab_channel=%2525D7%252594%2525D7%252599%2525D7%2525A9%2525D7%252599%2525D7%252591%2525D7%252594%2525D7%252594%2525D7%252597%2525D7%252599%2525D7%25259C%2525D7%252595%2525D7%2525A0%2525D7%252599%2525D7%2525AA%2525D7%252591%2525D7%252599%2525D7%2525A8%2525D7%252595%2525D7%2525A9%2525D7%25259C%2525D7%252599%2525D7%25259D אריאל לוינסון מתאר מהי הישיבה החילונית בירושלים (אנגלית)]
* קטעים מהסרט ״מקצה לקצה״ של פאולה ויימן קלמן, על הקמת הישיבה החילונית בירושלים: [https://www.youtube.com/watch?v=iOSQcrJkvIs&ab_channel=Paulaweiman-kelman חלק א׳], [https://www.youtube.com/watch?v=FGV6Ki56iJc&ab_channel=Paulaweiman-kelman חלק ב׳]
* [https://www.youtube.com/watch?v=yQGBa5VnhlQ&ab_channel=הישיבההחילוניתבירושלים סרטון בהשתפות אריאל לוינסון על הקמת הישיבה החילונית]
* [https://web.archive.org/web/20200218231556/https://www.bina.org.il/ על אריאל לוינסון באתר בינ״ה]
* סרטונים מאירועי פטישים בלילה [https://www.youtube.com/watch?v=J1Ie_Y_JQmE 2013], [https://www.youtube.com/watch?v=zpvxX58qetA 2014], [https://www.youtube.com/watch?v=4wvaVADqVV4 2015]

== הערות שוליים ==

קטגוריה:פעילים חברתיים ישראלים
קטגוריה:תרבות יהודית בישראל
קטגוריה:בוגרי האוניברסיטה העברית בירושלים
קטגוריה:בוגרי ישיבת מעלה גלבוע
קטגוריה:ישראלים שנולדו ב-1979